cyanic-selkie/wikianc huggingface dataset:
תוכנית מוריסון גריידי
התגובות לתוכנית
התוכנית שהותוותה על ידי ועדת מוריסון-גריידי דחתה על הסף את מסקנות קודמתה ושללה למעשה את החזון הציוני. גם המנהיגות הערבית וגם הסוכנות היהודית דחו את ההצעה. התוכנית עוררה התנגדות חריפה באנגליה. בדיון בבית הנבחרים, נשא וינסטון צ'רצ'יל נאום חריף נגדה.
המנון טובאלו
ההמנון הלאומי של טובאלו (בטובאלואנית: Tuvalu mo te Atua) הקרוי בשם "טובאלו למען האל" נכתב והולחן על ידי הכותב הטובאלואני אפאסה מנואה. ההמנון קיבל מעמד רשמי לאחר שטובאלו הפכה למדינה עצמאית ב-1 באוקטובר 1978. מילות ההמנון משקפות את האמונה הנוצרית העמוקה של כותב ההמנון ושל המדינה כולה.
In the Pines
מילות השיר
חוקר המוזיקה נורם כהן בספרו "Long Steel Rail: The Railroad in American Folksong", משנת 1981 מספר כי בגרסאות השיר התגבשו שלושה אלמנטים "יער אורן", "הרכבת הארוכה ביותר" ו"עריפה". אחת או יותר מאלו מופיעה בכל גרסה של השיר.
מישה
עד מהרה התפרסם מישה והפך לסמל המייצג העיקרי של האולימפיאדה – הקמע האולימפי הראשון שזכה להצלחה בסדר גודל כזה. דמותו הופיעה בספרים, בולים, גלויות, סיכות ומזכרות. מישה הופיע גם בשני סרטים מצוירים סובייטיים – באחד הפרקים של הסדרה נו, פוגודי!, שהוקדש לנושא הספורט ובסדרה "באבה יאגה מתנגדת!" ( Баба-яга против! ), שבה מישה נאבק במכשפה הרוסית הרעה על הזכות להשתתף באולימפיאדה (הסדרה הופקה כתגובה לחרם של מדינות המערב נגד האולימפיאדה.)
יעקב ברדוגו
ביוגרפיה
ברדוגו עסק בעיקר בתחום הנדל"ן, וכן שימש יועצו של איש העסקים מרטין שלאף, אשר אותו ייצג בעסקאות בתחום המלונאות וההימורים. כמו כן היה בעלים של חברות שונות (כגון חברת ההלבשה לילדים סולוג). בין היתר הוא שותף בבעלות על בית משרדים ברחוב ראול ולנברג בתל אביב.
עזרא שושני
ביוגרפיה
נולד בהמדאן שבאיראן ב-3 בדצמבר 1885 (כ"ה בכסלו ה'תרמ"ו)לכתון ולרב רחמים שושני, בן למשפחת רבנים ששמה נקרא על שם העיר שושן (המזוהה במסורת היקומית עם המדאן).
עם חזרתו להמדאן החל לעסוק במסחר, ונחל הצלחה בתחום. בתקופה זו נמנה עם נכבדי ועסקני עירו, ועם מייסדי הסתדרות התנועה הציונית במחוזו. בתקופה זו גם נאבק יחד עם הרב מנחם שמואל הלוי כנגד הדת הבהאית, כדי שלא תמשוך אל חיקה יהודים.
חיל רגלים ממוכן
חיל רגלים ממוכן (חי"ר ממוכן, חרמ"ש) הוא סוג של יחידת חיל רגלים (חי"ר), המצוידת ברכב קרבי ממוגן מסוג כלשהו (נגמ"שים או נגמ"שי לחימה) לצורך תנועה אל שדה-הקרב ובתוכו, לצורך הלחימה עצמה.
במלחמת העולם השנייה
הצבא האדום החל את המלחמה כשתהליך הארגון של העוצבות המשוריינות והממוכנות שלו עדיין לא הסתיים — ורבות מאלו הושמדו במהלך החודשים הראשונים של פלישת גרמניה הנאצית לברית המועצות. בערך שנה מאוחר יותר החלו הסובייטים בהקמה-מחדש של יחידות חי"ר דיוויזיוניות שכונו "קורפוסים ממוכנים" (Mechanized Corps), שכל אחד מהם הורכב מחטיבת טנקים אחת, שלוש חטיבות חי"ר ממוכן ויחידות סיוע אחרות – ממוכנות גם הן. יחידות אלו שימשו בעיקר בשלבי ניצול ההצלחה של התקפה, כחלק מהדוקטרינה הסובייטית של מערכה עמוקה.
חיל רגלים משוריין (חרמ"ש) בצה"ל
כיום גדודי השריון הצה"ליים כוללים מרכיב קבוע של פלוגת חרמ"ש (בשמה הרשמי: "פלוגת חרמ"ש וסיוע", הכוללת גם מחלקת מרגמות ומחלקת סיור), וכל חטיבת רגלים צה"לית מאומנת בלחימה רכובה על כלי-רכב מסוים בהתאם לייעודה (הצנחנים מאומנים בלחימה רגלית תוך כדי הגעה בהחפה, הסקה או צניחה, חטיבת גולני מאומנת בלחימה מעל נגמ"ש כבד – הנמ"ר, חטיבת גבעתי מעל הנמ"ר וחטיבת הנח"ל בלחימה מעל ה-M-113, הידוע בצה"ל בכינוי "ברדלס" או "זלדה").
המלחמה הלטינית
רקע
בני הברית של רומא, ההרניקים וחברי הברית הלטינית, החלו להרגיש יותר ויותר את החסרונות בחוזים שלהם עם רומא וחששו מהתחזקות נוספת של זו על חשבונם. ההרניקים שברו ראשונים את הברית והחלו לנקוט בצעדים מלחמתיים כבר בשנת 362 לפנה"ס, במקביל לעימות הרומי בדרום אטרוריה. המלחמה ההרניקית נוצחה במהירות ובשנת 358 חזרו הללו וחתמו על ברית מחודשת עם רומא.
פעולות נוספות שביצעה רומא הבהירו ללאטינים שמעמדן העצמאי היה נתון בסכנה ברורה ומידית. בשנת 358 לפנה"ס חולקה אדמת הוולסקים בדרום מזרח לאטיום למתיישבים רומים בלבד, בשנת 354 לפנה"ס נכרתה ברית בין הרומים לסאמניטים ובשנת 348 לפנה"ס נחתם הסכם חדש בין רומא לקרתגו, שבו הוכרה למעשה ההגמוניה הרומית על לאטיום.
תוצאות המלחמה הלטינית ופירוקה של הברית הלטינית
ערים לא לטיניות, וולסקיות אורונקיות וקאמפניות, שהובסו במלחמה, הצליחו לשמור על מידה מסוימת של עצמאות, אם כי הזכויות שאזרחיהם קיבלו היו פחותות בהרבה מזכויות הלאטינים. השבטים הסידיקינים נאלצו כנראה לקבל את מרותם של הסאמניטים.
הפרש (תורת הקבוצות)
בתורת הקבוצות, הפרש של שתי קבוצות A ו-B הוא הקבוצה שמכילה את כל איברי A שלא שייכים ל-B. קבוצה זו מסומנת ב-A-B או ב-: פעולה ההפרש איננה קיבוצית או חילופית. פעולת ההפרש מקבילה ל"וגם לא" הלוגי. (מדובר באוסף האיברים השייכים לקבוצה A ולא שייכים לקבוצה B)
קישורים חיצוניים
Complement (set theory)
מועצת הפיקוד המהפכנית של עיראק
סמכויות עצמאיות על פי החוקה
בספטמבר 1968, כתבו אנשי מפלגת הבעת' חוקה זמנית לעיראק, שהגדירה למדינה שיטת ממשל נשיאותית שכללה שלושה גופים מרכזיים: מועצת הפיקוד המהפכנית, שמנתה לאורך השנים בין 7 ל-12 חברים, הקבינט והאספה הלאומית. על פי החוקה הזמנית, הייתה אמורה להתקיים בין הגופים הללו חלוקת סמכויות. האספה הלאומית הייתה בעלת סמכויות של רשות מחוקקת, מועצת הפיקוד בעלת סמכויות של רשות מבצעת והקבינט כפוף לנשיא ובעל סמכויות ייחודיות במגוון תחומי ממשל.
השפעת המועצה על המדינה
ניתן להבין את תהליך הבעת'יפיקציה בעיראק בעזרת הדוגמה הבאה: בשנת 1977 חוקקה מועצת הפיקוד המהפכנית חוק המגדיר את כל חברי מפלגת הבעת' העיראקית כחברים במועצת הפיקוד המהפכנית. חוק זה עלה לאחר שנים שמפלגת הבעת' ניצלה באופן שיטתי ומתמשך את מועצת הפיקוד המהפכנית לצורך קידום תפישֹת המפלגה במדינה. עם הפיכת מועצת הפיקוד המהפכנית לגוף שכל מהותו מפלגתית, העיסוק העיקרי של המועצה נסוב סביב הפיכת אידאולוגית המפלגה לחוק המדינה ואכיפתו של החוק בפועל. דוגמה למהלך כזה של מועצת הפיקוד היא החוק שכל חבר נוכחי או לשעבר במפלגת הדעווה האסלאמית, מפלגה שיעית דתית ואחת מיריבותיה הבודדות של מפלגת הבעת', יידונו למוות. בעקבות חוק זה, הוצאו להורג בשנות ה-70 וה-80 של המאה ה-20 מאות פעילים המזוהים עם המפלגה.
נפילת משטר הבעת' ופירוק המועצה
עם כיבוש עיראק, מוסדות המדינה הבעת'יסטית חדלו מלתפקד והמדינה נכנסה לאנרכיה. פול ברמר, שנשלח מטעם ארצות הברית לעיראק על מנת להשליט סדר ולעודד דמוקרטיזציה של המדינה, קיבל מספר החלטות נחרצות. ראשית, פירק ברמר את מפלגת הבעת' באופן רשמי על-ידי האיסור על חברות במפלגה ובכך הרחיק את כל אנשי הבעת' מתפקידיהם בממשלה, במוסדות המדינה ובצבא. כתוצאה מכך, חדלה מועצת הפיקוד המהפכנית לתפקד באופן סופי, לאור העובדה שכל חבריה היו אנשי מפלגת הבעת'. את מקומה תפסו מאותה עת מנגנוני מדינה דמוקרטיים שכוננו האמריקאים ולבסוף עמדה בראשם ממשלה שנבחרה בבחירות דמוקרטיות בשנת 2005.
לירוי ווטרמן
לִירוֹי ווֹטֶרְמֶן (באנגלית: Leroy Waterman; 4 ביולי 1875 – 9 במאי 1972) היה ארכאולוג של המזרח התיכון, חוקר התנ"ך ופרופסור לספרות המזרח התיכון ולשפות שמיות באוניברסיטת מישיגן. היה חבר בוועדות שעסקו בתרגום התנ"ך ב"נוסח שיקגו" וב"נוסח הסטנדרטי החדש".
ג'ורדן פישר
ביוגרפיה
פישר נולד בעיר ברמינגהאם שבמדינת אלבמה בארצות הברית בשנת 1994 וגדל בעיירה טראסוויל. אמו של פישר הייתה בת 16 בלידתו וסבלה מהתמכרות לסמים, ולכן הוא אומץ על ידי סבו וסבתו (רודני ופט פישר) בשנת 2005, כשהיה בן 11. לפישר אח ואחות, קורי וטריניטי, גם הם אומצו על ידי רודני ופט.
קריירת משחק
פישר גילם את דמותו של סיקט בסרט הטלוויזיה של ערוץ דיסני "חוף מהסרטים" בשנת 2013, ובסרט ההמשך "חוף מהסרטים 2" בשנת 2015. החל משנת 2015 ועד שנת 2017, גילם את דמותו של הולדן דיפלדורף בקומדיית המצבים של ערוץ דיסני, "ליב ומאדי". בשנת 2015 הופיע גם בסדרות "זאב צעיר" ו"משפחת רעם".
קריירה מוזיקלית
ב־1 בפברואר 2016, הוא הוציא לאור את השיר "Counterfeit", הראשון בהוצאת הוליווד רקורדס. הסינגל הראשון של פישר, "All About Us", יצא לאור ב־15 באפריל 2016 הווידאו קליפ לסינגל יצא כחודש לאחר מכן. ב־19 באוגוסט 2016 הוצאי פישר לאור את המיני אלבום "Jordan Fisher". פישר מבצע לצד לין-מנואל מירנדה את השיר "You're Welcome" בכותרות הסיום לסרט האנימציה של דיסני, "מואנה". פישר מנגן בשישה כלי נגינה: פסנתר, גיטרה, בס, מפוחית פה, קרן יער ומערכת תופים.
חיים אישיים
מאז שנת 2017, פישר נמצא במערכת יחסים עם חברת ילדותו, אלי וודס. השניים התארסו ב-29 במאי 2019. הזוג תכנן להתחתן ב-25 ביולי 2020 אך החתונה נדחתה בשל מגפת הקורונה. הם לבסוף התחתנו ב-21 בנובמבר 2020 בטקס פרטי בדיסניוורלד. ב-7 ביוני 2022 נולד בנם הראשון של הזוג.
אורן זיני
חיים פרטיים
זיני בעל תואר ראשון בלימודי הנדסת תעשייה וניהול ותואר שני בביטחון לאומי מהמכללה לביטחון לאומי. נשוי ואב לשישה ילדים. מתגורר עם משפחתו באשדוד.
יואנסוס
במותו של קיסר רומא המערבית, הונוריוס, קיסר רומא המזרחית תאודוסיוס השני היסס בלהכריז על מות דודו. בזמן שברומא המערבית הייתה באינטררגנום, קסטינוס אשר היה פטריקיוס בתקופתו של הונוריוס הכתיר אדם בשם יואנסוס כקיסר.
קונרד פון גוסלר (גנרל בוורמאכט)
גנרל קונרד פון גוסלר (בגרמנית: Konrad von Goßler; 8 בנובמבר 1881 – 9 בספטמבר 1939), היה מפקד בורמאכט שפיקד על כוחות לפני מלחמת העולם השנייה.
טליתא קומי
הסיפור בבשורות
הסיפור מסופר מייד לאחר סיפור גירוש השד בארץ הגדריים. הסיפור הוא אודות בתו בת השתים עשרה של ראש בית כנסת, אשר שמו (לפי בשורת לוקס) יאיר. בת יאיר חלתה במחלה קשה ומתה. לפי המסופר הקים אותה ישו לתחיה במעשה ניסים, לאחר שאמר לה "טליתא, קומי!" (טְלִיתָא בארמית סורית: ילדה קטנה), כלומר "ילדה, קומי".
לאחר שישו הקים לתחייה את הילדה שאך זה נפטרה במילים "ילדה קומי", דרש שלא יוודע דבר החייאתה של בת יאיר לאיש. אך הדבר נפוץ בכל הארץ ונודע לרבים.
ערן לוי (מוזיקאי)
ביוגרפיה
לוי החל את הקריירה המוזיקלית בגיל 15 במסגרת להקת הנוער "מפגשים ברכס". ב-1995 התגייס ללהקת חיל הים. בשלהי שנות התשעים, לאחר שנת לימודים בבית הספר רימון, התקבל ללימודי מוזיקה במכללת ברקלי למוזיקה שבבוסטון, שם שהה כשנתיים. עם חזרתו ארצה השלים שנת לימודים בסטודיו למשחק של יורם לוינשטיין.
מוזיקה
ב-2005 הוציא עם אחיו ניר לוי את האלבום המשותף "אחי פשוט שיש", שלא זכה להצלחה.
טולדו
ימי הביניים
התקופה שבין 711 ל-1492 נקראת בספרדית "לה קונוויוונסיה" (La Convivencia) - תקופת הדו-קיום של טולדו. בעיר חיו בצוותא יהודים, מוסלמים ונוצרים. גירוש יהודי ספרד בשנת 1492 הביא לנסיגה חברתית וכלכלית בחשיבות העיר.
מבצר אלקסר
לא הרחק מהכיכר המרכזית של העיר עומד מבצר האלקסר (Alcázar). הוא ממוקם באזור הגבוה של העיר ובולט למרחק. המבצר שימש ככזה כבר בתקופה הרומאית, נכבש על ידי המוסלמים (ומכאן שמו - אלקסר (القصر)- בערבית: הארמון). המבצר שופץ בתקופת המלכים אלפונסו השישי ואלפונסו העשירי. בעת מלחמת האזרחים היה המבצר נתון במצור של הכוחות הרפובליקנים, שצרו על כוחותיו של הקולונל חוזה מוסקארדו איטוארטה (José Moscardó Ituarte), ואף תפסו את בנו בן השש-עשרה כבן ערובה. משאיימו להוציא את בנו להורג, ביקש זה מאביו כי ייכנע לצרים, לבל יוציאוהו להורג בירייה. תשובת האב לבנו הייתה נחרצת:
בית הכנסת אל טרנסיטו
בית הכנסת אל טרנסיטו מהווה את אחד האתרים שהותירו אחריהם יהודי טולדו. עיצוב מבנהו הפנימי מבטא את הרמה הכלכלית אליה הגיעו יהודי העיר.
בית-הכנסת הוקם ביוזמתו של שמואל אבולעפיה (1320 – 1360), נצר למשפחה יהודית עתיקה. הוא הופקד על אוצרו של פדרו הראשון, מלך קסטיליה (1350 – 1369). בית-הכנסת שהקים בתחומה של אחוזתו הפרטית בטולדו בתוך הרובע היהודי (ה"חודריה"). מטרתו של בית-הכנסת הייתה לשמש את הלוי, שהיה חבר רם מעלה בקהילה היהודית, כבית תפילה פרטי, ושער חיבר בין בית-הכנסת לבין ביתו. בית-הכנסת נחנך בשנת 1357. תאריך חנוכתו מוצפן על ידי גימטריה בכתובת, המתנוססת על גבי הקיר המזרחי של בית-הכנסת: "ויבן את הבית ויכלהו בשנת טוב ליהודים". האותיות "טוב ליהודים" מודגשות, למעט האות ה', ובגימטריה הריהן 117, שפירושה שנת 117 לאלף החמישי למניין היהודי, היא שנת ה'קי"ז. חנוכת הבית, כפי שנאמר בהמשך הכתובת, הייתה בשבוע שקוראים בו פרשת בראשית, החל בחודש תשרי.
ביתו של הצייר אל גרקו
אֶל גרקו הוא השם שבו התפרסם הצייר והפסל דומניקוס תאוטוקופולוס, יליד כרתים, שהיגר לטולדו ב-1577. העיר הייתה אז הבירה הכנסייתית של ספרד, ובה יצר את יצירותיו הבוגרות והחל לצייר קישוטי מזבח ודיוקנאות.
ניתן לבקר בביתו של הצייר בעיר. מוזיאון בקרבת מקום מכיל עבודות חשובות של הצייר, ובהן תמונות ישו ושנים עשר השליחים. האתר השלישי בטולדו הקשור לצייר הוא הכנסייה של סאנטו תומה. בכנסייה זו נמצא אחד מציוריו הידועים ביותר של אל גרקו, "הלוויה של הרוזן אורגז". זוהי תמונת שמן על קנבס, המתארת את לוויית הרוזן, שמת במאה הארבע עשרה.
יהדות טולדו
בין חכמי טולדו הידועים היו אברהם בן מאיר אֶבּן עזרא (ראב"ע), רבי יהודה הלוי (ריה"ל), הראב"ד הראשון, רבי מאיר הלוי (הרמ"ה) והרא"ש ובנו יעקב בן אשר.
בטולדו נותרו עד היום שרידים לעברה המפואר של הקהילה היהודית. בעיר שני בתי כנסת שנותרו בשלמותם ורחובות ובניינים רבים שהיו שייכים ליהודים, קרויים בשמות עבריים או בעלי זיקה לעברית. שמות המשפחה היהודיים-ספרדיים טולדנו ואבן-טולילא נגזרים משם העיר בספרדית ובערבית.
בשנים האחרונות ניתנת התייחסות מיוחדת להיסטוריה של היהודים בספרד. עמותה שהוקמה על ידי יותר מ 20 ערים ספרדיות שמה לה למטרה לשקם ולשמר את תרבות העם היהודי ותקופת תור הזהב של יהודי ספרד. כחלק מיוזמה זאת שובצו אריחי קרמיקה מיניאטוריים לאורך סמטאות הרובע היהודי בטולדו ("חודריה" ובלעז: LA JUDERÍA), ועליהם ניתן לזהות את המילים 'ספרד', 'זכור' ו- 'חי' בעברית, וכן את סמל מנורת שבעת הקנים.
שיווק עירוני
הגדרה
חלק מהמקומות מקושרים עם מותגים מסחריים מסוימים, והם מסתמכים באופן הדדי אחד על השני, אך פעמים שהמותג המסחרי כה חזק שהוא פורץ את גבולותיו כמותג המקומי.
התפתחות התחום
משנות התשעים יותר ויותר ערים בעולם ניסו לקדם את עצמן דימוי חיובי ואטרקטיבי תוך שימוש בטכניקות פרסום ובאסטרטגיות שיווק שונות. ערים מאמינות כי דימוין הציבורי מושפע מהחלטות משמעותיות של קהלי יעד אחדים: תושבי ערים אחרות, משקיעים, הנהלות של חברות, מפעלי ויזמים, תושבי העיר עצמה וכן מקבלי החלטות בשלטון המרכזי-לאומי. לפי סקוט קאטליפ (Scott Cutlip) "אחד מתוכניות הקידום הראשונות, אם לא הראשונה" נהגתה על ידי ארסטוס בריינרד (Erastus Brainerd) מהעיר סיאטל ב-1896. סיאטל התחרתה עם פורטלנד וויקטוריה כעיר המועדפת למתיישבי הבהלה לזהב. משרד למידע כללי נוסד בעיר בתוך לשכת המסחר שלה, מה שהטה את הכף לטובתה.
בישראל
בתל אביב נעשה תהליך עומק של שיווק תחת הסיסמה "עיר ללא הפסקה" ו"העיר הלבנה" שחיזק את מעמדה כעיר לצעירים עם מקומות בילוי, שרבים מהם פתוחים עד השעות הקטנות של הלילה.
סופרבוי
קון אל
בשנת 1993, חברת DC הציגה גרסה מודרנית לדמות בקשת הסיפור "שלטונם של הסופרמנים" בדמותו של שיבוט שנוצר בפרויקט קדמוס מ-DNA משולב של סופרמן ושל בן אנוש. בסופו של דבר הוא נודע בשם הקריפטוני שלו קון-אל ובשם הארצי קונר קנט כבן דודו של קלארק קנט. גרסה זו הוצגה בסדרה משלה משנים 1994 ועד 2002, כמו גם סדרות אחרות של קבוצות מתבגרים. לגרסה זו של הדמות נעשו מספר עיבודים למדיות אחרות, ביניהם סדרת האנימציה "ליגת הצדק - הדור הבא", סדרת הלייב אקשן "טיטאנים" בה מגלם ג'ושוע אורפין את דמותו, וכן בעונתה העשירית של סדרת הטלוויזיה "סמולוויל". קונר הופיע גם בהרצה המחודשת שנעשתה לחוברות Adventure Comics בשנת 2009, וקיבל סדרה משלו בנובמבר 2010 שרצה עד לאוגוסט 2011. גרסה מחודשת של הדמות הוצגה מחדש בהרצת "ה-52 החדשים" שלאחר אירועי "פלאשפוינט" בספטמבר 2011.
גביע הטוטו 2015/2016
התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי.
שלב הבתים
חלוקת הקבוצות הייתה לפי מפתח גאוגרפי, הקבוצות הצפוניות שובצו לבית א', ארבע הקבוצות מגוש דן, שובצו לבית ג' ושאר הקבוצות שובצו לבית ב'.
עמוד תאורה
עמוד
העמוד עצמו חלול ועשוי פלדה מגולוונת או אלומיניום. עמודי תאורה מיוצרים במגוון של גבהים, צורות וחתכים. בנוסף, מיוצרים עמודים מעוצבים.
בסיס
על מנת לייצב את עמוד התאורה הכרחי לחבר אותו לבסיס יציב. ברוב המקרים מותקן כל עמוד תאורה על בסיס משל עצמו (כלומר שאינו חלק ממבנה אחר), שמבוצע על ידי יציקה של בטון לתוך בור במידות שיבטיחו את יציבות העמוד. ביציקת הבסיס נשתלים גם מוטות פלדה עם תבריג חיצוני, עליהם מוצב העמוד ומפולס באמצעות אומים.
כדור סרק
כדור סרק הוא כדור תחמושת המכיל אבק שרפה אך אינו כולל קליע, שאותו הודף אבק השריפה בכדור חי. ירייה של כדור סרק יוצרת רשף וקול נפץ, אך אינה משגרת קליע. כדור סרק גורם לרתע נמוך מאשר כדור חי.
הים האכזר (סרט)
תקציר העלילה
לבסוף הם מגלים צוללת ומצליחים לפגוע בה בעזרת פצצות עומק. הצוללת טובעת והניצולים שוחים לעבר הספינה ומועלים עליה. אריקסון אומר זו הפעם הראשונה שהוא רואה בעיניו את האויב.
ברית ההגנה הפולנית-רומנית
שערוריית ספרו של יאן סבה
בשנת 1934, כשרומניה יצרה את הברית הבלקנית, עם יוגוסלביה, טורקיה ויוון, הצטננו מעט יחסי שתי המדינות. פרסום ספרו של יאן סבה, שגריר צ'כוסלובקיה ברומניה, ספר שקרא להתקרבות של רומניה לברית המועצות ויצירת קשרים משולשים הדוקים, כולל מסילת רכבת ישירה שתעבור מצ'כוסלובקיה לברית המועצות דרך רומניה יצר משבר פוליטי. הספר, שהקדמתו נחתמה על ידי שר החוץ הצ'כוסלובקי, קאמיל קרופטה, כלל אמירות לא דיפלומטיות כלפי פולין.
ראש הגשר הרומני
ב-14 בספטמבר הורה המפקד הפולני העליון, מרשל אדוורד רידז-שמיגלי, לכוחות הפולניים שממזרח לוויסלה, להתרכז באזור הגבול עם רומניה, אזור שכונה "ראש הגשר הרומני". ההוראה ניתנה לכ-20 דיוויזיות. מטרת הפיקוד העליון הפולני הייתה לרכז את הצבא באזור הסמוך לגבול הרומני, אזור משופע במכשולים טבעיים (ביצות ונהרות) ולשמר בו את הכוח הצבאי הפולני ולארגן בו את המגננה נגד הגרמנים עד שבני הברית המערביים יפתחו בחורף במתקפה המובטחת במערב גרמניה. הפולנים סמכו על כך שדרך הגבול הרומני יקבלו אספקה שוטפת ויחס ידידותי. התוכנית הפולנית הוכנה מראש למקרה שבו הצבא הפולני לא יצליח לשמור על הגבול נגד הגרמנים. כניסת הצבא האדום לפולין ב-17 בספטמבר חיסלה למעשה את התוכנית הפולנית, אך בראש הגשר הרומני כבר התרכז כוח צבאי גדול.
דה נייס
היסטוריה
באוגוסט 1969 הלהקה הופיעה בפסטיבל האי וייט. בספטמבר יצא אלבומם השלישי "נייס", עם גרסאות כיסוי לשירים "להיאחז בחלום" של טים הרדין ו"היא שייכת לי" של בוב דילן. סוויטת "חמשת הגשרים" נכתבה לפסטיבל האמנויות בניוקאסל, ובוצעה לראשונה ב-10 באוקטובר בבניין העירייה. הסוויטה הוקלטה ב-17 באוקטובר באולמות פיירפילד בקרוידון, לונדון. האלבום יצא ביוני 1970, בהוצאת חברת התקליטים החדשה של סטרטון-סמית' כריזמה (Charisma). צדו הראשון של האלבום הוקדש לסוויטה וצדו השני כלל עיבוד של הפרק השלישי מתוך הסימפוניה השישית (הפאתטית) של צ'ייקובסקי ושילוב בין "קאנטרי פאי" של בוב דילן והקונצ'רטו הברנדנבורגי מס' 6 בסי במול מאת באך.
מאסימו טרואיזי
תחילת הקריירה
טרואיזי נולד בעיירה סן ג'ורג'ו א-קרמנו שליד נאפולי, למשפחה מרובת ילדים. חוויותיו המשפחתיות באו לידי ביטוי בעלילות סרטיו הראשונים כבמאי. לאחר שסיים את לימודיו, החל לכתוב שירים והושפע מהיוצר הנערץ עליו ביותר, פייר פאולו פאזוליני.
בימוי ומשחק בסרטים
בשנת 1987 שיחק בסרט האמריקאי "Hotel Colonial" לצד שחקנים כמו ג'ון סאבאג' ודמיאן ביצ'יר.
"הדוור"
ב-1994 זכה טרואיזי לראשונה לפרסום בינלאומי על משחקו בדרמה הקומית, זוכת פרס האוסקר לפסקול המקורי הטוב, "הדוור". בסרט, שבוים על ידי מייקל רדפורד, גילם טרואיזי את דמותו של מריו רופולו, בנו של דייג כפרי באזור בו אין מים זורמים. מריו אינו יוצא לדוג עקב בחילות מהן הוא סובל. משפחתו מקבלת גלויה מקרובי משפחה באמריקה שבעקבותיה מציע לו אביו לנסוע, אפילו ליפן, במטרה שיביא תועלת למשפחה קשת היום. במהלך הסרט מקבל מריו משרה זמנית של דוור, ומתחבר עם המשורר הצ'יליאני פבלו נרודה (המגולם על ידי פיליפ נוארה) המתגורר באי כגולה מארצו. מנרודה לומד מריו לאהוב שירה ולהעריך את יופים של החיים.
פיג'ו 207
ב-2009 זכתה הפיג'ו 207 למתיחת פנים אשר כוללת והחלפת הפנסים ל-LED. המנועים נותרו בשיתוף עם ב.מ.וו. שמשמשים גם את המיני קופר. 1.6 עם 120 כ"ס עם תיבת ההילוכים האוטומטית ה-AL4 אשר עתידה להיות מוחלפת ב-AM6 למנועי הבנזין וב-AT6 למנועי הדיזל. המנוע הנוסף הוא 1.6 טורבו 150 כ"ס ויש את הגרסה של ה-175 כ"ס ב-207 GTI. ה-207 משתתפת במרוצי ה-IRC InterContinnetal Rally Challenge.
Skin (סרט קצר, 1995)
הסרט הוקרן לראשונה בפסטיבל הסרטים של לונדון באוקטובר 1995, ולאחר מכן הוקרן בהקרנת בכורה טלוויזיונית בערוץ 4 ב-17 ביוני 1997. בתחילה, הסרט תוכנן להיות משודר בשעה 21:40, אך לבסוף שודר בשעה 11:35 מאחר שמנהלי הערוץ חששו מתיאורי האלימות והגזענות שבסרט, על פי הצהובון "דיילי מייל", הסרט הוא "אחת התוכניות האלימות ביותר והפוגעניות ביותר שנעשו עבור הטלוויזיה במדינה זו". וינסנט או'קונל היה מועמד לפרס "דוב הזהב" בקטגוריה "הסרט הקצר הטוב ביותר" בפסטיבל הסרטים הבינלאומי בברלין לשנת 1996.
תקציר העלילה
בילי, גלוח ראש צעיר, מצטרף למתקפה גזענית אלימה ואכזרית על מסיבת חתונה שחורה בבריקסטון, לונדון, אבל אחר כך מוצא את עצמו נמשך למארשה, אישה שחורה שדירתה נראית מחלונו. הוא מבקר את מרשה והזוג מקיים יחסי מין. מנקודה זו, דינמיקת הכוחות בין השניים מתחילה להתהפך: בסצינות נפרדות, היא סוטרת את פניו שוב ושוב כשהוא קשור למיטה, מאכילה אותו אוכל לכלבים, ומקרצפת את הקעקועים שלו עם אקונומיקה. לבסוף, מרשה חורטת את שמה על גבו. למרות התחנונים שלו, היא נפרדת ממנו ומוצאת נחמה עם קאת, שותפה לדירה, בעוד שבילי לוקח מנת יתר של סמים ונוויל מציל את חייו.
מסרשמיט Bf 110
מסרשמיט BF 110 (כונה לעיתים גם מי 110) היה מטוס קרב דו-מנועי כבד (Zerstörer, "צרשטרר", בגרמנית: "משמיד") שהיה בשירות הלופטוואפה בזמן מלחמת העולם השנייה. הרמן גרינג שהיה תומכו של המסרשמיט, נתן לו את הכינוי "כנפי ברזל".
פיליס פלגי
ביוגרפיה
עבודתה במשרד הבריאות נמשכה כ־25 שנים עד לפרישתה בשנת 1978.
בשנת 1956 יזמה פלגי את ביקורה בישראל של האנתרופולוגית הנודעת פרופסור מרגרט מיד, מורתה מאוניברסיטת קולומביה, כדי לקבל חוות דעת וגיבוי אקדמי ובינלאומי לפעילויותיה. מיד ביקרה במסגרות טיפוליות רבות ובמושבי עולים ברחבי הארץ ונפגשה עם בעלי התפקידים הבכירים במדינה. במפגשים אלה שטחה בפני קובעי המדיניות ואנשי הממסד האקדמי, הטיפולי והפסיכיאטרי את משנתה ותובנותיה באשר לפרויקט הלאומי של בניית אומה וקליטת עלייה. בהרצאותיה שבחה מיד את פלגי ואת פעילות משרד הבריאות.
באמצע הלילה
עלילה
דן ואיימי מגלים שהחפץ שעליהם להשיג הוא אצטרולב, ונוסעים למצפה הכוכבים כדי להשיג אותו. הם משיגים את האצטרולב אבל משטרה מגיעה למצפה, ובשנייה האחרונה הם שולחים לווספר אחת שהאצטרולב בידיהם. המשטרה תופסת את ג'ייק, אבל הוא מצליח לברוח והם מוצאים אותו חסר הכרה בנקודת המשלוח, בית קברות ליד השוק. נשר מגיע, לוקח מאיימי את האצטרולב, ומביא אותו לווספרי שיושב במכונית.
אידלגו (מדינה)
אידלגו (בספרדית: Hidalgo) היא אחת מ-31 המדינות המרכיבות את המדינות המקסיקניות המאוחדות (בקיצור מקסיקו) אשר ממוקמת במרכז מקסיקו. אידלגו גובלת בסן לואיס פוטוסי ווראקרוס בצפון, פואבלה במזרח, טלקסקלה ומדינת מקסיקו בדרום וקרטרו במערב. בירת המדינה והעיר הגדולה ביותר בה היא פצ'וקה.
4-וקטור
בתורת היחסות הפרטית, הטרנספורמציות ששומרות על הגאומטריה של מינקובסקי הן סיבוב, שיקוף וטרנספורמציית לורנץ, ולכן וקטורים שמשתנים בהתאם לטרנספורמציה נקראים 4-וקטורים.
אנצו מרסקה
אנצו מרסקה (איטלקית: Enzo Maresca; נולד ב-10 בפברואר 1980 בפונטקאנאנו שבאיטליה) הוא כדורגלן עבר איטלקי, וכיום מאמן בקבוצת לסטר סיטי מהצ'מפיונשיפ.
נחל נבלט
באפיק הנחל, בסמיכות לחורבת נבלט, אותרו ממצאים ארכאולוגיים מתקופות שונות.
א.א.ק. אתונה
לאחר מלחמת העולם השנייה
עם החתמתו של החלוץ דימיטריס פאפיואנו בשנת 1962, והמשך יכולת ההבקעה של נסטורידיס שהוכתר למלך שערי הליגה חמש שנים ברציפות, זכתה א.א.ק באליפות של שנת 1963. פאפיואנו, שכונה על ידי אוהדי הקבוצה "מימיס", כבש פעמיים בפלייאוף האליפות מול פנאתינאיקוס, מה שהוביל לתיקו 3–3 שהעניק לקבוצה אליפות ראשונה מאז מלחמת העולם השנייה בזכות הפרש שערים. את הקבוצה אימן באותה עונה ג'נו קסאקנאדי והובילו אותה נסטורידיס ופאפיואנו יחד עם הוותיקים סרפידיס וסטאמטיאדיס והצעירים אלקוס סופיאנידיס, סטאליוס סקבופילאקאס, גיורגוס פטרידיס, מאנוליס קנלופולוס ומילטוס פאפאפוסטולו.
שנות ה-80 וה-90
בעקבות הזכייה באליפות בנתה א.א.ק. את אחת הקבוצות הטובות ביותר בהיסטוריה שלה, בהנהגתו של סטליוס מנולאס ובכיכובם של טוני סאבבסקי, דניאל באטיסטה, ואיוס קאראגיאניס, ואסיליס דימיטריאדיס, גיורגוס סאווידיס, אלכוס אלכסנדריס ורפיק סבנדזוביץ'. ב-1990 זכתה הקבוצה בגביע הליגה היחיד ששוחק ביוון, לאחר שניצחה את 3–2 אולימפיאקוס במשחק הגמר, ולאחר מכן זכתה בשלוש אליפויות רצופות (1991, 1992, 1993).
ב-1996 זכתה א.א.ק. בגביע העשירי שלה, לאחר שניצחה 7–1 את אפולון סמירניס במשחק הגמר. בסוף השנה מונה למאמן פטרוס ראבוסיס, שחקן העבר של הקבוצה, והוביל את הקבוצה לזכייה שנייה בסופר קאפ לאחר ניצחון על פנאתינייקוס בפנדלים. כמו כן הוא הוביל את הקבוצה לגביע שני ברציפות בשנת 1997, שוב בזכות ניצחון בפנדלים על פנאתינייקוס. הקבוצה החתימה שחקנים מוכשרים כגון דמיס ניקולאידיס, קריסטוס קוסטיס, ואסיליוס ציארטאס, קריסטוס מאלדניס, אנדראס זיקוס ומיקאליס קאסאפיס, והגיעה פעמיים ברציפות לרבע גמר גביע אירופה למחזיקות גביע. בעונת 1996/1997 הדיחה בשמינית הגמר את אולימפיה ליובליאנה והודחה על ידי פריז סן-ז'רמן, ובעונת 1997/1998 הדיחה את שטורם גראץ והודחה על ידי לוקומוטיב מוסקבה.
במאה ה-21
בעונת 2018/2019 העפילה הקבוצה לשלב הבתים בליגת האלופות, אך סיימה במקום האחרון בבית שכלל את באיירן מינכן, אייאקס ובנפיקה, לאחר שהפסידה בכל ששת משחקיה. בליגה סיימה הקבוצה את העונה במקום השלישי בטבלה, ובגמר הגביע הפסידה בפעם השנייה ברציפות לפאוק סלוניקי שזכתה בדאבל.
אצטדיון
לאחר שהקבוצה נרכשה מחדש בשנת 2013 החלה בניית האצטדיון החדש במיקום בו שכן אצטדיון ניקוס גומאס בפרבר נאה פילדלפיה. האצטדיון, אשר נקרא אצטדיון איה סופיה, נחנך באוקטובר 2022 ומכיל 31,800 מקומות ישיבה.
צ'זארה בובו
קריירת מועדונים
בקיץ חתם בפלרמו תמורת 2.1 מיליון אירו. ביום האחרון של חלות העברות בינואר, הושאל לטורינו עד לסיום העונה. ב-24 בפברואר 2007 הוא ערך את הופעת הבכורה שלו בטורינו נגד קייבו ורונה. ביולי חתם בגנואה תמורת 2.85 מיליון אירו.
דוד צילג
אקדמיה
לאחר השירות הצבאי החל ללמוד מתמטיקה באוניברסיטת תל אביב ובשנת 1971 סיים את התואר הראשון בהצטיינות. שנה לאחר מכן סיים באותו מקום גם את לימודי התואר השני בהצטיינות יתרה, בהנחיית המתמטיקאי פרופ' מרסל הרצוג. במהלך לימודיו עסק בהוראה תיכונית. בתום לימודי התואר השני קיבל מלגה ללימודי דוקטורט באוניברסיטת אילינוי באורבנה-שמפיין, בהנחיית המתמטיקאי פרופ' מיצ'יו סוזוקי . עבודת הדוקטורט שלו עסקה בתורת החבורות הסופיות. התואר הוענק לו בשנת 1975.
פליפה קולומבו
קריירה
בשנת 2011 הופיע קולומבו בסדרה "יורשי הנקמה" (Herderos de una venganza) בתפקיד ברנרדו ברלנגה. באותה שנה שיחק לצד בנחמין רוחאס בסדרת הקומדיה הרומנטית "Atrapados" שיצרה כריס מורנה עבור האינטרנט לטלפונים סלולריים ולאחר מכן שודר בערוץ Movistar TV (אנ').
שמעון שמיר
שמעון שמיר (נולד ב-15 בדצמבר 1933) הוא פרופסור אמריטוס בחוג להיסטוריה של המזרח התיכון ואפריקה באוניברסיטת תל אביב ודיפלומט ישראלי. כיהן כשגריר ישראל במצרים בין השנים 1988 ל־1990 וכשגריר ישראל בירדן בין השנים 1994 ל-1997. חתן פרס ישראל בחקר מדעי המזרח הקרוב לשנת ה'תשפ"ב (2022).
משה ויינפלד
משה ויינפלד (27 באוגוסט 1925 - 29 באפריל 2009) היה פרופסור בחוג למקרא באוניברסיטה העברית וחתן פרס ישראל לחקר המקרא בשנת תשנ"ד (1994). נודע בין השאר בזכות מחקריו על ספר דברים, המקור הכהני והחוק המקראי.
ביוגרפיה
משה ויינפלד נולד בשנת 1925 בפולין, בנם של מרדכי ומלכה ויינפלד. בשנת 1965 סיים ויינפלד את לימודיו לתואר שלישי באוניברסיטה העברית בירושלים. עבודת הדוקטורט שלו הייתה בנושא: "מוצא ספר דברים והאסכולה הדבטרונומיסטית" בהנחיית יצחק אריה זליגמן.
מחקריו של ויינפלד עסקו רבות בזיקות שבין המקרא לבין תרבויות המזרח הקדום ויוון העתיקה.
שמעון שמיר
יחסי ישראל-ערב ותהליך השלום
שמיר פרסם מאמרים רבים בנושא הסכסוך הישראלי-ערבי ועל תהליך השלום - בדגש על היחסים עם מצרים. אחד המאמרים, המסתמך על תעודות מן הארכיון הבריטי, חושף את התוכנית הסודית ("פרויקט אלפא") שנהגתה ב-1955 על ידי בריטניה, בשיתוף עם האמריקאים, לפתור את הסכסוך עם מצרים על חשבון ישראל אשר הייתה אמורה לוותר על חלקים מן הנגב ואף להחזיר מספר מסוים של פליטים. המאמר מנתח את דרך חשיבתם של הוגי התוכנית ומסביר את חוסר מציאותיותה. מאמר אחר בוחן מחדש את מקורותיה של מלחמת ששת הימים ומתמקד בטענה כי היא פרצה בשל דיווחים בתקשורת על איומי מלחמה שהשמיעו מנהיגים ישראלים; הוא מפריך זאת בהסתמך על מברקים פנימיים של סוכנויות הידיעות. שמיר גילה עניין גם בתהליכים הלא-פוליטיים המזינים התפייסות בין אויבים, ובתוכם התהליך של "קבלת האחר". במאמר מקיף, שהתבסס על הרצאת זקס השנתית שנשא באוקספורד, הוא מציג את התפישה של "קבלת האחר" ביהדות ובאסלאם כפי שבאה לביטוי בכתביהם של הוגי דעות מצרים ויהודים בעת החדישה.
קרלוס השלישי, מלך ספרד
דוכס ומלך באיטליה (1732 - 1759)
קרלוס השלישי נולד במדריד ב-20 בינואר 1716, והיה בנו השלישי של פליפה החמישי, מלך ספרד, ובנו הראשון מאשתו השנייה, אליזבטה פארנזה (הנצר האחרון למשפחת פארנזה) מפארמה ועל כן ירש מאמו את הדוכסויות של פארמה, פיאצ'נצה וטושיה (בלאציו) (1731). בגיל 16 נשלח לשלוט כדוכס פארמה ובכך לחזק את ההשפעה הספרדית באיטליה.
משפחתו
בשנת 1738 התחתן קרלוס עם מריה אמליה מסקסוניה, בתו של אוגוסט השלישי, מלך פולין ומריה יוזפה, ארכידוכסית אוסטריה, ממנה היו לו 13 ילדים מהם 6 נפטרו בינקותם או בגיל צעיר.
פרשי אפוקליפס
אקס-פקטור
במאה ה-20, אפוקליפס מגייס את הראשונה בגלגולם המודרני הראשון של פרשי אפוקליפס, חברת המורלוקים מגפה, במהלך אירועי "טבח המוטאנטים". הוא מעניק לחייל לשעבר אברהם לינקולן קיירוס את תואר פרש המלחמה. נערה אנורקסית בשם אוטום רולפסון נבחרת על-ידו לשאת את תואר הפרשית רעב. בהמשך הוא מציל את אנג'ל מחוסר הכנפיים ממטוסו המתפוצץ ובוחר בו לשמש כפרש המוות.
התריסר
במהלכם של אירועי "התריסר", אפוקליפס שולח את פרשיו על-מנת לאסוף מוטאנטים נבחרים לפי כתבי יומניה של דסטיני. גלגולה השני של קבוצה חדשה זו כללה את המוטאנט אחאב כרעב, דת'בירד מאימפריית השי'אר כמלחמה, וחבר המורלוקים קאליבן כמגפה הפעם. כדי לבחור את חבר הפרשים הרביעי, אפוקליפס חטף את וולברין ואילץ אותו להילחם בסייברטות'. וולברין הוכרז כמנצח והפך לפרש המוות. אפוקליפס קורע מעל סייברטות' את שלד האדמנטיום שלו ומאחד אותו עם שלדו של וולברין. כמוות, וולברין נלחם באקס-מן והורג את המתחזה שלו מגזע סקרול משני הצורה, שהחליף אותו כדי למנוע מחבריו לקבוצה לגלות כי נעדר.
איציק לרנר
פילמוגרפיה
סרטי תעודה
יחסי גרמניה–סיישל
שיתוף פעולה
איי סיישל מקדמים בהצלחה את השימוש באנרגיה מתחדשת: החשמל הסביבתי הראשון של המדינה הופק על ידי טורבינות רוח מאז 2013. היו כמה פרויקטים של אנרגיה סולארית שמבוצעות על ידי חברות גרמניות כחלק מהמתחדשים של המשרד הפדרלי לענייני כלכלה ואנרגיה. איי סיישל תומכים ב"כלכלה הכחולה "כמנגנון למימוש פיתוח כלכלי בר קיימא המתבסס על כלכלה מבוססת אוקיינוס.
שודדי הפיצוחים 2: טבעי להשתגע
עלילה
סולי, שהפך לגיבור בסוף הסרט הקודם, ושאר חיות הפארק עושים חיים במרתף חנות הפיצוחים, בניגוד לרוחה של אנדי אשר ממשיכה לחפש מזון בטבע. אולם כאשר חנות הפיצוחים התפוצצה, סולי וחבריו נאלצו לחזור לאסוף מזון בפארק, וסולי ובארי ניסו למצוא תחליפים ללא הצלחה. לרוע המזל, יזם ראש העיר המרושע והמושחת, פרסיבל ג'יי מאלדון, להרוס את פארק ליברטי ולבנות במקומו פארק שעשועים, ובנוסף הוא שכר את גונתר פקח החיות על מנת להרגן, הפארק נהרס על ידי פועלי ההריסה ופרשס נחטפה על ידי בתו של ראש העיר שם חיית המחמד שלה פרנקי מתאהב בה, אנדי נסתה לחפש מקור לגור בו ונתקלה במגרש גולף וסולי יצא להציל את פרשס ונכנס לצ'יינה-טאון ונתקל בחבורה של עכברי נינג'ה ובמנהיגם מר פנג והצליחו לצאת משם בנס, לאחר מכן סולי ובארי הגיעו לביתו של ראש העיר והצליחו להציל את פרשס אולם נתפסו על ידי הת'ר, בתו המפונקת של ראש העיר, כאשר סולי נתקע, חברו בארי ניסה להצילו ונפגע בנפילה. סולי היה עצוב שחשב שבארי מת אולם הוא גילה שהליקוק של פרשס ריפא אותו.
אביקו
ספרות
להלן מספר דוגמאות לספרות המבוססת על דמות האביקו:
הנרי גולדן דארת'
ביוגרפיה
הנרי גולדן דארת' נולד ב־22 באפריל 1864 בבריסטול, רוד איילנד, היה הצעיר מבין חמשת ילדיהם של ג'ון ויליס ורות מרשל דיר. אביו היה קשור לעסקי לווייתנים והיה קצין ארטילריה במהלך מלחמת האזרחים. הוא היה גם מוזיקאי מוכשר והשפיע על התפתחות כישרונו של הנרי. סבו היה מפקד בצי ארצות הברית במהלך מלחמת 1812. בגיל 15 עברה משפחתו לוטרבורי, קונטיקט.
קריירה
לאחר 1912, הוא שינה את הטכניקה שלו וצייר בצבעים שבורים, ושינה את נושאיו מנופים של לונג איילנד ומונטריי לנושאי טבע דומם ונושאים פיגורטיביים בסגנון שמזכיר את אדולף מונטיסלי. אף שעבודותיו המאוחרות כוללות דיוקנאות ונושא ז'אנר, עבודותיו הרבות ביותר בתקופה זו היו ציורי בריכות סלעים בבריטני.
מוות והערכה
לאחר מותו, אורגנו תערוכות זיכרון במוזיאונים וגלריות האמנות בערים רבות ברחבי ארצות הברית.
אירוויזיון 1979
שיר זכור ואהוב מהתחרות הוא "ג'ינגיס חאן" בביצוע הלהקה בשם זהה. הלהקה ייצגה את גרמניה וסיימה במקום הרביעי, כשלאחר התחרות השיר נהפך ללהיט מצעדים והוא מהזכורים ביותר בתולדות התחרות. זאת הייתה הופעת הבכורה של הכותבים ראלף זיגל וברנד מיינונגר כצמד, כשבשנים הבאות הם כתבו, הלחינו והפיקו יחד שירים נוספים בתחרות (למדינות כמו גרמניה, לוקסמבורג, שווייץ, דנמרק, פורטוגל ומונטנגרו).
נאוה סמל
ביוגרפיה
קיבלה תואר שני בתולדות האמנות מאוניברסיטת תל אביב. פרסמה שישה-עשר ספרים וארבעה מחזות. במרכז יצירתה עומדים גיבורים ילידי הארץ המתמודדים עם הזהות הישראלית ועם צלקות העבר, בעיקר מהשואה. הרבתה לעסוק בנושא הדור השני לשואה.
Streptococcus
טיפול
בארצות הברית מקובל לבצע בדיקות סקר ל-GBS במהלך שבוע 35–37. בישראל אין הנחיה רשמית לביצוע סקר. בכל מקרה, ההנחיות לטיפול באנטיביוטיקה הן הבאות:
דיוויזיית הפאנצר אס אס החמישית
דיוויזיית פאנצר אס אס החמישית ויקינג (גרמנית: Wiking) הייתה דיוויזיה משוריינת של הואפן אס אס במלחמת העולם השנייה. מרבית חיילי הדיוויזיה התנדבו מבין מספר ארצות שהיו תחת כיבוש גרמניה הנאצית, ביניהן: סקנדינביה, הולנד, בלגיה, אסטוניה, בעוד קציני הדיוויזיה היו לרוב גרמנים.
סיירת מערכה
סיירת מערכה היא סוג של סיירת, שהייתה בשימוש במחצית הראשונה של המאה ה-20.
דיוויזיית הפאנצר אס אס החמישית
הקמת הדיוויזיה
בשלב הראשון, בשנת 1940 נוצרה דיוויזיית מתנדבים בשם הדיוויזיה הנורדית החמישית, יחידה זאת שהורכבה בתור דיוויזיה ממוכנת כללה גרעין של חיילי אס אס גרמנים בשם 'רגימנט גרמאניה'. בדצמבר 1940 שונה שמה של הדיוויזיה לשם; דיוויזיית אס אס ממוכנת גרמאניה, אך שמה שונה שוב חודש לאחר מכן לשמה הסופי דיוויזיית אס אס ויקינג, אשר המשיכה לפעול כדיוויזיה ממוכנת.
בליטת קורסון והנסיגה באוקראינה
הכוחות הגרמנים בדרום החזית המזרחית נסוגו לעמדות הגנה לאורך נהר הדנייפר וניסו להחזיק במבלט באזור קורסון, זאת כדי שישמש קרש מקפצה עתידי למתקפה. למרות הניסיונות למנוע זאת, בפברואר 1944, הצבא האדום הצליח לכתר את המבלט וכ-58,000 חיילים גרמנים מצאו עצמם מכותרים, כאשר הדיוויזיה נלחמה באגף המזרחי של הכיס שנוצר. ניסיונות שונים של הצבא הגרמני לשבור את הכיתור נכשלו, אך לבסוף הצליחו חלק מהכוחות לברוח בחסות החשיכה דרך מסדרון צר שכונה "שער הגיהנום". במהלך הבריחה, ספגה הדיוויזיה אבדות קשות בנפש וציוד, מפקד הדיוויזיה הרברט גילה תוך דוגמה אישית, נלחם לצד חייליו ונחשב להיות בין האחרונים שיצאו מהכיתור.
Past Masters, Volume One
האלבום מכיל 18 רצועות: מהן 13 שירים שהופיעו בסינגלים ואי לכך אינם מופיעים באלבומיהם הרשמיים, וכן שירי משנה בסינגלים (בי-סייד). בנוסף להם מופיעים באלבום 4 שירים שהופיעו בתקליטון "Long Tall Sally" ושיר אחד שהופיע בארצות הברית "Bad Boy".
קישורים חיצוניים
Past Masters Past Masters Past Masters Past Masters, Volume One Past Masters (ალბომების სერია) Past Masters Past Masters, Volume One Past Masters
קונור טריניר
קריירה
טריניר הופיע במספר הופעות אורח בסדרות טלוויזיה שונות, לרבות "One Life to Live", "גולשים בזמן" ו-"Touched by an Angel". היה לו גם תפקיד משמעותי באדפטציה הטלוויזיונית של "Far East", מחזה מאת א.ר. גורן, בו גילם דמות של קצין הומוסקסואל בשם בוב מונגר. בשנים 2001-2005 הוא גילם את דמותו של קומנדר צ'ארלס "טריפ" טאקר השלישי ב-"מסע בין כוכבים: אנטרפרייז".
שרון רוסטורף-זמיר
ביוגרפיה
מתחילת שנות ה-90 רוסטורף התגוררה והופיעה באירופה. בסוף שנות ה-90 חזרה להתגורר בישראל.
בגיל 24 רוסטורף התמנתה לסולנית קבועה באופרה של פרנקפורט למשך חמש עונות. כמו כן שרה באירופה, יפן וארצות הברית באופרות, רסיטלים וקונצרטים בליווי תזמורות. היא שרה בבתי האופרה של פריז, פראג, בילבאו, מדריד, רומא, לונדון, וינה ועוד. כמו כן הופיעה בהפקות רבות של האופרה הישראלית החדשה, למשל "פאמינה" בחליל הקסם (מוצרט) ו"אולימפיה" בסיפורי הופמן (ז'אק אופנבך).
רוסטורף-זמיר משמשת כמורה למקצועות הקול בבית הספר למוזיקה ע"ש בוכמן-מהטה באוניברסיטת תל אביב.
שרון רוסטורף-זמיר מתגוררת בתל אביב, נשואה ואם לשלושה, בת ושני בנים.
משה גרינברג
ביוגרפיה
ארכיונו האישי שמור בספרייה הלאומית.
ג'רי ג'ון רולינגס
משפחה וילדות
רולינגס נשוי לננה קונאדו אגימן רולינגס אותה הכיר במהלך לימודיו במכללת אחימוטה. לשניים ארבעה ילדים – אזנטור, יאה, אסנטאווה, אמינה וקימאתי.
הוצאה להורג
בינתיים, בעקבות תוכנית שנקבעה עוד לפני ההתקוממות של ה-4 ביוני, ה-AFRC (המועצה המהפכנית של הכוחות המזוינים) לא התערבה בשלטון האזרחי ואפשרה לתהליך הבחירות להתקדם בשקט. ב-24 בספטמבר 1979 השלטון נמסר לידיו של הנשיא הנבחר – הילא לימן אשר מפלגתו, מפלגת העם הלאומית (PNP), נתמכה על ידי חסידיו של קוואמה נקרומה (מייסדה ונשיאה הראשון של גאנה).
המעבר לחוקי הדמוקרטיה, הקמת ה-NDC
המנהיגות של רולינגס הייתה שילוב של פופוליזם וסמכותיות, שלפעמים כללה הצהרות שנויות במחלוקת. הייתה לו היכולת למשוך קהל ולפנות אל האיש הפשוט ברחובות. אחד מהישגיו המשמעותיים היה המעבר מעריצות צבאית לממשל דמוקרטי.
טריקסי מאטל
ביוגרפיה
לאחר שסיים את לימודי התיכון, פירקוס למד לתואר ראשון באוניברסיטת ויסקונסין-מילווקי, שם הכיר לראשונה את תחום הדראג, כשהשתתף בהפקה של "מופע האימים של רוקי".
הוא הופיע בדראג בעצמו בפעם הראשונה ב-2008, במועדון LaCage NiteClub במילווקי. הוא נהיה חלק מרכזי מסצנת הדראג במילווקי, בעוד הוא מופיע גם בשיקגו. הוא למד בבית ספר ליופי ב-2014 לפני שפרש כדאי להשתתף במרוץ לדראג של רו פול. באותה תקופה הוא עבד בקוסמטיקה.
המרוץ לדראג של רו פול
מאטל התחרתה בעונה השביעית של המרוץ לדראג של רו פול. תחילה הודחה בפרק הרביעי, אך הוחזרה לתוכנית בפרק השמיני, הודחה בשנית בפרק העשירי והגיעה למקום השישי. בכך הפכה מאטל למלכה הראשונה שלא הודחה בפרק החזרתה.
מוזיקה
בריאיון לרולינג סטון, מאטל ציינה את השפעותיה המוזיקליות כג'ון קרטר ודולי פרטון, ואמרה שגדלה על המוזיקה של ג'ורג' ג'ונס, קונוויי טוויטי, וג'וני קאש.
מקסימום אוברדרייב
תקציר עלילה
כאשר כדור הארץ עובר דרך זנבו של כוכב שביט Rhea-M קרינה חוצנית פוגעת בו וגורמת למכונות להתעורר לחיים ולנסות לפגוע בבני האדם. במהלך הסרט רואים, בין היתר, סכין חשמלי הנח בשקט שמתחיל פתאום לפעול מעצמו, ומנסה לקטוע את ידה של עובדת המטבח וואנדה יוני (הלן מקלדוף), אך הודות להתערבותו של סגן המנהל ביל רובינסון (אמיליו אסטבז), שהורס כליל את אותו סכין חשמלי במספר מכות פטיש, היא נפצעת באופן קל מאוד. הסרט מתאר את התבצרותם של האנשים - רובם המכריע עובדי המסעדה ועובדי תחנת הדלק של דיקסי בוי. רוב המתדלקים אוגרים נשק צבאי משוכלל שהזמין מנהל תחנת הדלק דיקסי בוי, בובה הנדרשוט (פט הינגל). כאשר המתבצרים מבינים שסיכוייהם לשרוד בתוך מבנה המסעדה קלושים, רובינסון הוגה רעיון איך לצאת חמוש מהמסעדה מבלי שהמשאיות ידעו זאת, כך שבסופו של דבר כל המתבצרים זוחלים דרך מנהרות הביוב עד שהם מוצאים מעגן סירות. שם הם לוקחים סירה ומפליגים לעבר חוף מבטחים.
היפ הופ איינשטיין
היפ הופ איינשטיין הוא האלבום הרביעי של הראפר סגול 59. האלבום יצא לאור ב-2006 דרך NMC.
אלבטרוס אפור-ראש
מאפיינים
אלבטרוסים אלו מוצאים את מזונם בעומק הים (ופחות בסמוך למדפים היבשתיים). תזונתם מורכבת בעיקר מדיונונים, ובמידה פחותה יותר מדגים ומסרטנאים. הם עשויים לצלול על מנת להגיע לטרפם לעומק של עד שבעה מטרים, אולם לא ינהגו כן תכופות.
מצב שימורו של האלבטרוס כיום ע"פ ארגון IUCN היא: "סכנת הכחדה" (EN). אוכלוסייתו מוערכת בכ-250,000 פרטים (כ-100,000 זוגות), אולם היא נמצאת מזה זמן בהצטמצמות בשל לכידתם של אלפי פרטים כשלל לוואי של דייגים וכן עקב דיג המוני הפוגע במזונם. אוכלוסיות מקננות באזורים רבים נפגעו מאוד מהירידה בדיג לאורך החופים. בנוסף סערות שנגרמות מההתחממות הגלובלית גורמת לסערות ההורגות את הצעירים בכמה איים.
NW רנצווייר
הערות שוליים
[[
הר פיירווד'ר (אנטארקטיקה)
ההר מתנשא מעל ראשו של קרחון סומרו.
נוירובלסטומה
דיאגנוזה
בבדיקות היסטולוגיות תחת מיקרוסקופ, ניתן לתאר את תאי הגידול כתאים קטנים, עגולים וכחולים, בעלי מראה של rossette מסוג homer-wright pseudorossetes- תאי גידול ליד נויטרופילים. מספר צביעות היסטולוגיות נעשות כדי להבחין בין נוירובלסטומות לבין גידולים אחרים כגון רבדומיוסרקומה, סרקומה על שם יואינג, לימפומה ונפרובלסטומה (wilms' tumor). החשיבות של ההיסטולוגיה בגידול זה נובעת גם עקב ההטרוגניות העצומה שיש לתתי סוגים של הגידול- החל מגנגליונוירומה שפירה ועד לנוירובלסטומה ממאירה מאד.
אפידמיולוגיה
נוירובלסטומה מהווה 6%-10% מכלל סרטני גיל הילדות, וכ-15% מסיבות המוות כתוצאה מסרטן אצל ילדים. השכיחות הגבוהה ביותר של נוירובלסטומה היא בשנה הראשונה לחיים, ומספר מקרים הם קונגניטליים (מלידה). רק 10% מכלל הנוירובלסטומות מתרחשות לאחר גיל 5, ו- 2% בלבד לאחר גיל 18.
דליה בודינגר
ביוגרפיה
את ניסיונה בתחום הדוברות וההסברה צברה בודינגר בתקופה בה שימשה מנהלת פרויקטים ברשות לפיתוח הגליל של המשרד לפיתוח הנגב והגליל.
שעת הזאבים (סרט, 1968)
עלילה
עם הגעתו למסיבה נעלמות תחפושותיהם של אורחי הברון והם נחשפים במערומיהם כשדים. יוהאן רץ ברחבי הטירה בחיפוש אחר ורוניקה, אך במקומה הוא פוגש את לינדהורסט, אחד מאורחיו של הברון, המאפר את פניו ומלביש אותו בכותונת משי, בטרם הוא מוביל אותו לורוניקה.
צילום
הצילומים הראשוניים התרחשו בשמורת הטבע במחוז סקונה, שוודיה, באולפני  שבסטוקהולם, ובאי. שמורת הטבע שימשה בעיקר עבור צילומי השוטים החיצוניים של אזורי החוף והיער. הצילומים נמשכו מה-23 במאי עד ה-23 בנובמבר 1966.
אולמן אמרה כי הצליחה להבין מעט מאוד מהמתרחש וממהות התסריט במהלך ההפקה, אם כי זיהתה הרבה מתכונותיו ואופיו של ברגמן בדמותו של יוהאן, אותה גילם פון סידוב. במהלך הצילומים, ובייחוד בזמן המונולוגים שלה, נהייתה מפוחדת מהמחשבה שברגמן עלול להתדרדר למצבו של יוהאן. היא הוסיפה שלא התקיימו חזרות או דיונים כלשהם בנוגע למשמעותו של הסרט. במהלך הצילומים עזבה אולמן לנורווגיה כדי ללדת, וכשחזרה להשתתף בסצנות האחרונות שלה, הייתה מניחה כרית מתחת לחולצתה.
פרשנות
גדו הסביר את דמות איש הציפור כהיפוכו האירוני של ברגמן לחליל הקסם של מוצרט. לפי גדו, איש הציפור מייצג. תומאס טען כי דמותו של לינדהורסט היא למעשה איש הציפור של יוהאן. כותבים אחרים מצאו קווי דמיון לסיר הזהב של א.ת.א. הופמן, כגון שלוש הדמויות המופיעות בשתי היצירות, לינדהורסט, הרברנד וורוניקה. גדו טען כי ורוניקה משעת הזאבים מזכירה יותר את דמותה של סרפנטינה מאשר את ורוניקה הספרותית, אך שהספר אינו מפריד ביניהן אלא מאחד את שתיהן כתמונה כפולה של רעיון הנשיות. גדו הוסיף כי בדומה לורוניקה וסרפנטינה, ורוניקה של שעת הזאבים היא היפוכה של אלמה.
בנחמין רוחאס
קריירה
לאחר שתי עונות, ירדה הסדרה מהמסכים וארבעת השחקנים הראשיים צילמו סרט בשם "המורדים: המסע אל החלום" (Caminos 4) המבוסס על המשך קורותיהן של ארבע הדמויות. לאחר סיום צילומי הסרט לוהק רוחאס ל"פלוריסיינטה", טלנובלה נוספת של אותם המפיקים, וגילם בה את פרנקו. לאחר מכן בשנת 2006 החל לככב בטלנובלה חדשה בשם "אלמה פיראטה" שם גילם את קרוס נאוורו – קוסם בעל חולשה לנשים נשואות.
בשנת 2011 שיחק בסדרה "כשאת מחייכת אלי" בתור חואנסה, לצד מריאנה אספוסיטו. באותה שנה שיחק לצד פליפה קולומבו בסדרת הקומדיה הרומנטית "Atrapados" שיצרה כריס מורנה עבור האינטרנט לטלפונים סלולריים ולאחר מכן שודר בערוץ Movistar TV (אנ').
בשנת 2013 הצטרף לסדרה "רק את" (solmanta vos) ושיחק שוב כבן זוגה של אספוסיטו.
בשנת 2019 החל לשחק בהצגה המצליחה "רק שבוע אחד לא יותר" בתור מרטין, לצד ניקולאס וזאקס ופלור וינה.
חיים אישיים
בין השנים 1998–2004, רוחאס היה במערכת יחסים עם השחקנית קמילה בורדונבה, ששיחקה לצידו בטלנובלה "קטנטנות" ולאחר מכן ב"המורדים".
HC-128
HC-128 הוא גרסה פשוטה של צופן HC-256 והוא פשוט ומהיר בתוכנה, מנצל את יכולות המעבד המודרני ומאפשר מקביליות, פונקציית ההזנה ופונקציית הפלט יכולות להתבצע בו זמנית.
תיאור הצופן
וקטור האתחול IV והמפתח הסודי K המסופקים על ידי המשתמש כל אחד בגודל 128 סיביות וכן זיכרון בכמות של שתי טבלאות P ו-Q כל אחת בגודל 512 אלמנטים של 32 סיביות. זרם המפתח המשמש להצפנה נקרא s. והוא שרשור של ערכי 32 סיביות  שמופקים בכל צעד.
תהליך אתחול
בשלב זה הצופן מוכן לשימוש.
הצפנה ופענוח
הצפנה ופענוח זהים כמו בכל צופן זרם, תחילה מייצרים זרם מפתח באורך המסר המיועד להצפנה ואז מבצעים XOR מילה אחר מילה של כל המסר עם זרם המפתח. המחולל המייצר את זרם המפתח מעדכן בכל צעד אלמנט אחד מהטבלאות וכן מפיק פלט של 32 סיביות כחלק מזרם המפתח. כל תיבת החלפה מתוך הטבלאות משמשת להפקת 512 פלטים בלבד ולאחר מכן מתעדכנת לצורך 512 הפלטים הבאים. להלן פסאודו קוד המתאר את מהלכי מחולל זרם המפתח בכל צעד או פעימה. שומרים מונה i שמתחיל באפס ומקודם אחרי כל ריצה של המחולל:
מיי מולר
הולי מיי מולר (באנגלית: Mae Muller; נולדה ב-26 באוגוסט 1997) היא זמרת-יוצרת בריטית יהודיה. מולר ייצגה את המדינה המארחת בריטניה באירוויזיון 2023 שהתקיים בעיר ליברפול עם השיר I Wrote a Song.
קריירה
מולר החלה לכתוב מוזיקה משלה בגיל שמונה. הסינגל הראשון שלו יצא לאור בפברואר 2018.
אנדי
תקציר עלילה
הסדרה סובבת סביב תחילת ההתבגרות של אנדי מאק, נערה מתבגרת, ושל חבריה לכיתה. חייה של אנדי משתנים כשביום הולדתה ה-13 היא מגלה שאחותה בקס היא בעצם אמה, ואמה היא סבתה. אנדי צריכה להתרגל למציאות החדשה הזאת, כאשר היא צריכה להתמודד גם עם חייה כנערה מתבגרת יחד עם חבריה הטובים ביותר, באפי וסיירוס, ועם חיבתה לג'ונה בק ואמבר, החברה הסנובית שלו.
הפקה
פרק סיום הסדרה שודר ב-26 ביולי 2019.
טיילת ארמון הנציב
הטיילות, בפרט התצפית בטיילת האז, מהוות מוקד לתיירות בירושלים וסיורים רבים בעיר כוללים ביקור בהן.
פסגת איצ'רה
פסגת איצ'רה (באנגלית: Ichera Peak; בבולגרית: връх Ичера) היא פסגה בצפון - מרכז רכס סנטינל, בהרי אלזוורת', שבאנטארקטיקה.
לאורה באסי
ביוגרפיה
באוקטובר 1732, והיא בת 21 בלבד, מונתה לפרופסור לאנטומיה באוניברסיטת בולוניה, באותה שנה נבחרה לאקדמיה של המכון למדעים ובשנה שלאחריה זכתה בתואר פרופסור לפילוסופיה. באסי הייתה לאשה השנייה באירופה שקיבלה תואר אוניברסיטאי, כשהקדימה אותה רק אלנה קורנרו פיסקופיה שזכתה בתואר ב-1678 - 54 שנים קודם לכן. עם זאת בשנותיה הראשונות באוניברסיטה הוגבלה למתן הרצאות ספורות ואקראיות.
The Works
הפקה
לאחר שנתיים של הפסקה מאז אלבומם הקודם, חזרה קווין אל האולפנים. עולם המוזיקה עבר שינוי מאז צאת תקליטם הקודם Hot Space, ובשנתיים אלה היו עסוקים חברי הלהקה בפרויקטים אישים משלהם ולהתרחב לכיוונים מוזיקליים אישים משלהם.
גאיוס לוקיליוס
קריירה
לוקיליוס התחיל לפרסם כשהוא היה כבר בן 50 בערך. ליצירה שלו היה אופי של שירה בציבור, כמו רב היצירות בזמנו, אבל הוא הצליח להוסיף לה גיבוש ולהכניס אליה תוכן חדש, ובכך יצר סוג ספרותי חדש: סאטירה, שלעגה למגוחך בחיים הציבוריים. הנושאים שבהם הוא עסק ביצירתו היו רבים ומגוונים: בעיות מדיניות- היה תומך נלהב של האופטימאטים, חיי המשפחה- שנא את הנשים ואת הנישואים, ענייני ספרות- לא אהב את הניפוח של כותבי הטרגדיות ואפילו הביע את דעותיו בנושאי לשון וכתיב.
עלבון
עלבון הוא ביטוי, הצהרה או התנהגות שנחשבים משפילים או מבזים. עלבונות יכולים להיות מכוונים מתוך מטרה לפגוע או מקריים ללא כוונה תחילה. הקביעה האם דיבור או התנהגות מעליבים לעיתים קרובות היא סובייקטיבית ותלויה בנקודת מבטו של האדם הנעלב והאופן שבו הוא מתייחס לדברים. החוויה הרגשית של עלבון היא לעיתים מודעת לאדם ולעיתים היא מוסווית. תגובות שונות להעלבה יכולות להיות נסיגה, תקיפה נגדית או התעלמות.
דוד שלזינגר
דוד (שלז)  שלזינגר (נולד ב 12 באוגוסט 1947) הוא במאי תיאטרון ואירועים ומורה לתיאטרון ומשחק - בעבר חבר האקדמיה הישראלית לתיאטרון. במהלך הקריירה שלו ביים מאות מופעים, עיבודים למחזות, טקסים, אירועים, הצגות, מיצגים ואירועי מולטימדיה גדולים ברשויות מקומיות, חברות, קיבוצים, מושבים, וכן במשרד הביטחון ובמסגרת צה"ל. שלז הוא בעל החברה "שהם" הפקות. בשנים האחרונות עוסק בהפקת סרטים דוקומנטריים.
הבחירות לנשיאות ארצות הברית 1820
רקע
למסצ'וסטס הוקצו 26 אלקטורים בבחירות הקודמות, אך הוקצו לה רק 15 בבחירות אלו. הירידה בכוחה של המדינה נגרמה בגלל פשרת מיזורי שעשתה את מיין- חלק ארוך של מסצ'וסטס- למדינה חופשית, כאיזון לקראת הקבלה של מדינת העבדות מיזורי אל האיחוד.
נהר הרזדאן
עולם החי
מיני הדגים באזור כוללים את פורל הסוואן (Salmo ischchan)," siga, קרפיון, סרטנים, bojak (Salmo ischchan danilewskii) ובחורף Salmo ischchan ischchan ובקיץ Salmo ischchan aestivalis, וכן דווחו בנהר מינים של סרטנים, כמו גם קאראס ושפע של סרטני נהרות.
זיהום
הנהר מזוהם על ידי שפכים הזורמים ממפעלים חקלאיים, מסחריים, תעשייתיים, מגורים, פיתוח, אך בעיקר על ידי מי שפכים בלתי מטופלים מירוואן. מחקר שבוצע בשנת 2008 מצביע על כך שלאורך 16 ק"מ של הנהר, מ-2 ק"מ במעלה הזרם משפכי הביוב של ירוואן ועד ל-14 ק"מ מעבריהם, המים אינם באיכות מספקת לתמוך בסביבה בריאה עבור בעלי חיים.
אדמונד
ראו גם
}}
סינתזה
סִינְתֶּזָה (מיוונית σύνθεσις, σύν סינ, חיבור, + θέσις תזיס, מיקום) היא הרכבה, היפוכה של האנליזה. משמעותה מתייחסת הן להתהוותו של דבר מה חדש מתוך התרכבותם או הרכבתם של גורמים קיימים, והן ליכולתו (מיומנותו) הקוגניטיבית של אדם להרכיב שני אלמנטים קיימים או יותר כדי לקבל יצירה חדשה (שלם חדש). המונח רחב במשמעותו, ומתייחס הן לגורמים פיזיקליים, כימיים וביולוגיים, והן לאלמנטים רעיוניים או פנומנולוגיים. תוצר של סינתזה, מלאכותית על פי רוב, מכונה "סינתטי".
אלכסנדר איג
חייו
בשנת 1931 סיים אלכסנדר איג את הדוקטורט, ובאותה שנה ייסד את הגן הבוטני בהר הצופים, בסיועם של זהרי ופיינברון. ב-1932 עסק איג בהוראת בוטניקה והיה מורם, בין היתר, של האחים אהרן ואפרים קציר. אפרים קציר, מי שהיה לימים הנשיא הרביעי של ישראל, כתב על מורו:
במקביל לעבודתו המדעית, היה גם איש הגנה ודגל בהגנה עצמית ולימודי נשק לסטודנטים במקביל ללימודים, דבר שהתנגש עם הרוח הלא מלחמתית שייצגו ראשי האוניברסיטה שמואל הוגו ברגמן ויהודה מגנס.
זיהוי צמחים ובתי גידול
בשנת 1931 יצא לאור המגדיר לצמחי ארץ ישראל, פרי עטו של איג, בסיועם של עוזריו זהרי ופיינברון. ספר זה היה המגדיר הראשון לצמחיית הארץ. איג עצמו העניק לצמחים רבים את שמם, כמו לאהרונסונית פקטורובסקי, הנקרא על שם שני הבוטנאים אליעזר פקטורובסקי, גיסו, ואהרן אהרנסון, או מושיובית גלילית, צמח שזוהה בשנת 1938 והוקדש לזכרו של גרשון מושיוב, בוטנאי מבטיח שנהרג בקריית ענבים שנתיים קודם לכן.
חלוץ שמירת הטבע
אלכסנדר איג היה הראשון שקרא לשמירת הטבע בארץ המתחדשת. במאמרו "תוספת לידיעת הצמחייה בישראל" משנת 1926 כתב בין היתר:
מחלת רנו
התופעה יכולה להימשך דקות עד שעות. התופעה לרוב מופיעה לראשונה אצל מתבגרים, ואז לרוב המופע הוא סימטרי וללא מחלת רקע. לעיתים המחלה מופיעה רק בשנות הבגרות ופוסקת לאחר מכן, ולעיתים היא מהווה סימן מקדים להתפתחות סקלרודרמה.
טיפול
יש להימנע ככל הניתן משימוש בחוסמי בטא שכן הם גורמים לכיווץ כלי דם ועלולים להחמיר את מחלת רנו.
STS-65
תיאור הטיסה
המעבורת נחתה ב-23 ביולי במסלול נחיתה מס' 33 במרכז החלל קנדי.
שיר הפרחה
רקע: הסצנה בסרט "שלאגר"
בסרט, לוהקה חזה לתפקיד דינה, צעירה עממית המגדירה עצמה כ"פרחה". בסרט נכללה סצנה שבה מקניט אותה בן זוגה על רצונה לרקוד כמו "פרחה", ובתגובה מתחילה חזה לרקוד ולשיר במועדון את "שיר הפרחה". בסרט, כמו שהיה גם במציאות בהמשך, הפך השיר את הזמרת לכוכבת.
המחלוקת על השיר
מילות הפזמון עוררו מחלוקת, בין היתר בשל השימוש בסלנג ובשל תחושה של בני עדות המזרח כי הפזמון מבטא גזענות כלפיהם.
בתרבות פופולרית
שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.
Salmonella
אפידמיולוגיה של חיידקי Salmonella וסלמונלוזיס בישראל
החל מפברואר 2017 מפעילה מועצת הלול תוכנית לניטור Salmonella בלולים.
מפלצת הספגטי המעופפת
התפתחות
בינואר 2005 שלח בובי הנדרסון (אז בן 24) מכתב למועצת החינוך של קנזס, בתגובה לכוונתה לערוך דיון בסוגיה האם להקדיש ללימוד התכנון התבוני פרק זמן זהה לזה המוקדש ללימוד תורת האבולוציה. במכתב ביקש הנדרסון להקדיש לדת מפלצת הספגטי המעופפת זמן לימודים שווה לזה המוקדש לתכנון תבוני ולהשערות הלוגיות של תורת האבולוציה, המבוססות בניסויים ותצפיות, ותיאר את עצמו כאזרח מודאג המייצג יותר מעשרה מיליון אחרים.